आवास एवं शहरी कार्य मंत्रालय
हरदीप सिंह पुरी 13वें अर्बन मोबिलिटी इंडिया सम्मेलन-2020 का उद्घाटन करेंगे
डेनमार्क के प्रख्यात वास्तुकार, शहरी योजनाकार, प्रोफेसर और मोर्डन अर्बन प्लानिंग के संस्थापक प्रोफेसर जां गेल मुख्य भाषण देंगे
सम्मेलन का विषय- ‘शहरी गतिशीलता के उभरते ट्रेंड’, इसमें जनता को पहुंच के भीतर और सुगम परिवहन मुहैया कराने में कोविड-19 महामारी द्वारा पेश चुनौतियों पर चर्चा होगी
आवास एवं शहरी मामलों का मंत्रालय आगामी 9 नवंबर, 2020 को 13वीं अर्बन मोबिलिटी इंडिया  सम्मेलन का आयोजन कर रहा है। दिन भर का यह सम्मेलन वीडियो कॉन्फ्रेंस/वेबिनार के माध्यम से ऑनलाइन आयोजित किया जाएगा। इस वर्ष के सम्मेलन का मुख्य विषय ‘इमर्जिंग ट्रेंड्स इन अर्बन मोबिलिटी’ यानि शहरी गतिशीलता का उभरता रूख है। इसका मुख्य बिंदु जनता को उसकी पहुंच के भीतर और सुगम परिवहन सुविधा मुहैया कराने में कोविड-19 महामारी द्वारा पेश चुनौतियों और उससे निपटने के लिए राष्ट्रीय तथा अंतर्राष्ट्रीय स्तर पर नवीन उपाय करने पर ध्यान केन्द्रित करना है। आवास एवं शहरी मामलों के मंत्री श्री हरदीप सिंह पुरी उद्घाटन भाषण देंगे और मेसर्स गेल आर्केटेक्ट्स के संस्थापक और वरिष्ठ सलाहकार प्रोफेसर जां गेल मुख्य भाषण देंगे। परिवहन मंत्री के साथ पारिस्थितिकी अंतरण के लिए संबद्ध मंत्री प्रतिनिधि  श्री ज्यां बैप्टिस्ट डेबारी और जर्मनी के आर्थिक सहयोग एवं विकास मंत्रालय में एशिया, दक्षिण पूर्वी क्षेत्र और पूर्वी यूरोप, मध्य एशिया, लातिनी अमेरिका, सिविल सोसाइटी, चर्चेस के महानिदेशक डॉ. क्लाउडिआ वार्निंग भी उद्घाटन सत्र में अपना वक्तव्य देंगी। आवास एवं शहरी मामलों के मंत्रालय के सचिव श्री दुर्गा शंकर मिश्रा ‘इमर्जिंग ट्रेंड्स इन अर्बन मोबिलिटी’ विषयक पूर्ण सत्र की अध्यक्षता करेंगे।
अभी तक इस तरह के 12 सम्मेलन निम्नलिखित विषयों पर आयोजित किए जा चुके हैं। इन सम्मेलनों में भागीदारी के जरिए राज्य सरकारों, शहरी प्रशासनों और अन्य भागीदारों को काफी लाभ हुआ है।
|
|
क्र.सं.
|
|
वर्ष
|
|
विषय
|
|
स्थान
|
|
-
|
|
2008
|
|
अर्बन मोबिलिटी
|
|
प्रगति मैदान नई दिल्ली
|
|
-
|
|
2009
|
|
सतत शहरी परिवहन
|
|
इंडिया हैबिटेट सेंटर, नई दिल्ली
|
|
iii.
|
|
2010
|
|
स्थायी शहर
|
|
होटल ग्रैंड, नई दिल्ली
|
|
iv.
|
|
2011
|
|
सतत गतिशीलता
|
|
मानेकशॉ सेंटर, नई दिल्ली
|
|
-
|
|
2012
|
|
स्मार्ट सिटीज
|
|
मानेकशॉ सेंटर, नई दिल्ली
|
|
vi.
|
|
2013
|
|
परिवहन के साथ शहरों का रूपांतरण
|
|
मानेकशॉ सेंटर, नई दिल्ली
|
|
-
|
|
2014
|
|
सस्टेनेबल सिटीज के लिए सस्टेनेबल ट्रांसपोर्ट
|
|
मानेकशॉ सेंटर, नई दिल्ली
|
|
-
|
|
2015
|
|
रहने योग्य बनानेके लिए रूपांतरण गतिशीलता
|
|
मानेकशॉ सेंटर, नई दिल्ली
|
|
ix.
|
|
2016
|
|
शहर की स्थिरता के लिए योजना गतिशीलता
|
|
महात्मा मंदिर गांधीनगर, गुजरात
|
|
-
|
|
2017
|
|
बुद्धिमान, समावेशी और स्थायी गतिशीलता
|
|
हैदराबाद इंटरनेशनल कन्वेंशन सेंटर , तेलंगाना
|
|
xi.
|
|
2018
|
|
ग्रीन अर्बन मोबिलिटी
|
|
चितनाविस सेंटर, नागपुर, महाराष्ट्र
|
|
-
|
|
2019
|
|
सुलभ और रहने योग्य शहर
|
|
इंदिरा गांधी प्रतिष्ठान, लखनऊ
12वां यूएमआई सम्मेलन 2019
12वां अर्बन मोबिलिटी इंडिया सम्मेलन  15 से 17 नवंबर, 2019 को इंदिरा गांधी प्रतिष्ठान, लखनऊ में आयोजित किया गया था। इस सम्मेलन का विषय “सुलभ और रहने योग्य शहर” था। सम्मेलन और प्रदर्शनी का उद्घाटन उत्तर प्रदेश के मुख्यमंत्री श्री योगी आदित्यनाथ द्वारा किया गया था, इस अवसर पर भारत सरकार में आवास और शहरी मामलों के राज्य मंत्री  माननीय श्री हरदीप सिंह पुरी और उत्तर प्रदेश के आवास और शहरी योजना राज्य मंत्री श्री गिरीश चंद्र यादव भी उपस्थित थे। शहरी परिवहन संस्थान  ने सम्मेलन के आयोजन में तकनीकी और अन्य सहायता प्रदान की थी। इस सम्मेलन में 10 देशों के विदेशी प्रतिनिधियों और अंतर्राष्ट्रीय संगठनों, छात्रों, शहरी परिवहन विशेषज्ञों, चिकित्सकों, संसाधन सहायकों, शोधकर्ताओं, विद्वानों तथा 30 राज्यों और केंद्र शासित प्रदेशों के वरिष्ठ सरकारी अधिकारियों सहित 1,000 से ज़्यादा प्रतिनिधियों ने भाग लिया था।
भारत में तेज़ शहरीकरण होना 21वीं सदी की एक बड़ी सच्चाई है, जिसने भारत के विकास को दुनिया की सबसे तेजी से उभरती हुई प्रमुख अर्थव्यवस्था के रूप में स्थापित किया है। परिवहन क्षेत्र शहरी अर्थव्यवस्था का एक महत्वपूर्ण घटक है। हालांकि तेजी से बढ़ती गतिशीलता तथा जरूरतों और प्रौद्योगिकी की उपलब्धता के साथ ही मल्टीमॉडल आधारित निर्बाध आवागमन एवं स्वच्छ गतिशीलता पर अधिक जोर देने की आवश्यकता ने अब वाहन स्वामित्व से रुझान हटाकर वाहन साझा करने और उसे सार्वजनिक परिवहन की तरफ स्थान्तरित करने की परिस्थितियां पैदा कर दी हैं। इन उभरते परिदृश्यों से अब यात्रियों की सोच में भी पर्याप्त बदलाव आने की संभावना है और हमारे शहरों को तेजी से बदलती गतिशीलता जरूरतों के अनुकूल होने की आवश्यकता है। इन सभी मुद्दों को हल करने के लिए भारत सरकार के आवास और शहरी मामलों के मंत्रालय ने राष्ट्रीय शहरी परिवहन नीति-2006  जारी की है। इस नीति का उद्देश्य हमारे शहरों के भीतर रहने वालों की बढ़ती संख्या, नौकरियों, शिक्षा, मनोरंजन और ऐसी अन्य सभी जरूरतों के लिए सुरक्षित, सस्ती, त्वरित, आरामदायक, विश्वसनीय और टिकाऊ पहुंच उपलब्ध कराना है।
राष्ट्रीय शहरी परिवहन नीति के कार्यान्वयन के एक हिस्से के रूप में मंत्रालय ने अर्बन मोबिलिटी इंडिया पर एक वार्षिक अंतर्राष्ट्रीय सम्मेलन-सह-प्रदर्शनी का आयोजन करने की पहल की है, जिसे आम तौर पर यूएमआई के रूप में जाना जाता है। इस सम्मेलन का प्राथमिक उद्देश्य उन शहरों तक सूचनाओं का प्रसार करना है, जिसके अधिकारी सम्मेलन में भाग लेते हैं और जो विश्व स्तर पर नवीनतम तथा सर्वश्रेष्ठ शहरी परिवहन कार्य प्रणालियों को समझने में सहायता करते हैं। यूएमआई सम्मेलन घरेलू और अंतर्राष्ट्रीय दोनों तरह के पेशेवरों, प्रौद्योगिकी और अन्य सेवा प्रदाताओं के साथ बातचीत करने का अवसर प्रदान करता है, ताकि प्रतिनिधि यहां व्यक्त विचारों का लाभ उठाकर अपने देश में शहरी परिवहन को टिकाऊ तौर पर विकसित करने की नीति बना सकें। यह आयोजन शहरी परिवहन क्षेत्र के राष्ट्रीय और अंतर्राष्ट्रीय विशेषज्ञों, प्रौद्योगिकी और सेवा प्रदाताओं, नीति निर्माताओं, चिकित्सकों और अधिकारियों को एक ही छत के नीचे एक साथ लाता है।